**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2016. gada \_\_\_. \_\_\_\_\_\_\_\_\_ |

**.§**

**Informatīvais ziņojums**

**„Par Eiropas Savienības stratēģijas Baltijas jūras reģionam nacionālās koordinācijas mehānismu Latvijā”**

(...)

1. Pieņemt zināšanai Ārlietu ministrijas sagatavoto informatīvo ziņojumu par Eiropas Savienības Stratēģijas Baltijas jūras reģionam nacionālās koordinācijas mehānismu Latvijā.
2. Noteikt ministrijas, kas nodrošina vadošās ministrijas funkcijas šādu Eiropas Savienības stratēģijas Baltijas jūras reģionam Rīcības plāna (turpmāk – Rīcības plāns) politikas jomu īstenošanā nacionālā līmenī:
	1. Aizsardzības ministrija:
		1. Jūras drošības (*Safe*) politikas joma (attīstīties par vadošo reģionu jūras drošības jomā) attiecībā uz sadarbību drošības jomā.
	2. Ekonomikas ministrija:
		1. Inovāciju (*Innovation*) politikas joma (reģiona potenciāla pilnīga izmantošana pētniecības, inovāciju un mazo un vidējo uzņēmumu jomās; Digitālā vienotā tirgus izmantošana talantu un investīciju piesaistei);
		2. Tūrisma (*Tourism*) politikas joma (pastiprināt reģiona vienotību caur tūrismu).
	3. Iekšlietu ministrija:
		1. Sauszemes drošības (*Secure*) politikas joma (drošības stiprināšana ārkārtas situācijās uz sauszemes, aizsardzība negadījumos un pārrobežu noziedzībā).
	4. Izglītības un zinātnes ministrija:
		1. Izglītības (*Education*) politikas joma (izglītības un pētniecības attīstība, nodarbinātības veicināšana).
	5. Kultūras ministrija:
		1. Kultūras (*Culture*) politikas joma (kultūras, radošo industriju un radošās uzņēmējdarbības attīstīšana).
	6. Satiksmes ministrija:
		1. Jūras drošības (*Safe*) politikas joma (attīstīties par vadošo reģionu jūras drošības jomā) attiecībā uz sadarbību jūrniecības jomā;
		2. Kuģošanas (*Ship*) politikas joma (tīras kuģošanas paraugreģiona attīstīšana);
		3. Transporta (*Transport*) politikas joma (iekšējo un ārējo transporta savienojumu uzlabošana).
	7. Veselības ministrija:
		1. Veselības (*Health*) politikas joma (cilvēku veselības un tās sociālo aspektu uzlabošana un veicināšana).
	8. Vides aizsardzības un reģionālās attīstības ministrija:
		1. Piesārņojuma (*Hazards*) politikas joma (bīstamo vielu lietošanas un ietekmes samazināšana);
		2. Barības vielu (*Nutri*) politikas joma (barības vielu noplūdes jūrā samazināšana līdz pieļaujamam līmenim).
	9. Zemkopības ministrija:
		1. Bioekonomikas (*Bioeconomy*) politikas joma (ilgtspējīgas lauksaimniecības, mežsaimniecības, zivsaimniecības un akvakultūras veicināšana).
3. Ekonomikas ministrijai sadarbībā ar Dānijas Enerģētikas aģentūru un Eiropas Komisiju nodrošināt Eiropas Savienības Stratēģijas Baltijas jūras reģionam Enerģētikas (*Energy*) politikas jomas koordinēšanu ar mērķi veicināt kopīgā stratēģijas un Baltijas enerģētikas tirgus starpsavienojumu plāna īstenošanu. Ekonomikas ministrijai noslēgt nepieciešamos sadarbības līgumus ar Dānijas Enerģētikas aģentūru un Zviedrijas Uzņēmumu un inovāciju ministriju, lai īstenotu tehniskās palīdzības finansējuma saņemšanas līgumā "P1.008 Eiropas Savienības stratēģijas Baltijas jūras reģionam politikas jomas enerģētika un politikas jomas transports atbalsta pasākumi un koordinācija” paredzētās aktivitātes. Ekonomikas ministrijai plānot administratīvos izdevumus ekspertu komitejas sanāksmju organizēšanai, atbilstoši enerģētikas politikas jomas koordinatoru savstarpējiem tehniskās palīdzības finansējuma un sadarbības līgumiem.
4. Noteikt ministrijas, kas nodrošina vadošās ministrijas funkcijas šādu Rīcības plāna horizontālo darbību īstenošanā nacionālā līmenī:
	1. Vides aizsardzības un reģionālās attīstības ministrija:
		1. Klimata (*Climate*) horizontālā darbība (klimata pārmaiņu mazināšana un pielāgošanās klimata pārmaiņām);
		2. Telpiskās plānošanas (*Spatial planning*) horizontālā darbība (veicināt jūras un sauszemes telpiskās plānošanas izmantošanu visās Baltijas jūras reģiona valstīs; attīstīt vienotu pieeju pārrobežu sadarbībai).
	2. Ārlietu ministrija:
		1. Stratēģijas kapacitātes (*Capacity*) horizontālā darbība (Stratēģijas un iesaistīto pušu spēju palielināšana un stiprināšana);
		2. Kaimiņvalstu (*Neighbours*) horizontālā darbība (Baltijas jūras sadarbības pievienotās vērtības radīšana sadarbībā ar kaimiņvalstīm un reģioniem).
5. Noteikt, ka Izglītības un zinātnes ministrija inovāciju politikas jomā, Aizsardzības ministrija sauszemes drošības politikas jomā, Vides aizsardzības un reģionālās attīstības ministrija jūras drošības un kuģošanas politikas jomās un Labklājības ministrija savas kompetences jomās sadarbībā ar vadošo ministriju ir līdzatbildīgas par priekšlikumu virzīšanu reģionālās sadarbības projektu iekļaušanai Rīcības plānā, viedokļu saskaņošanu ar pārējām valsts pārvaldes iestādēm, sociālajiem partneriem un ieinteresētajām pusēm, kā arī ir līdzatbildīgas par projektu īstenošanu un problēmjautājumu apzināšanu.
6. Ministrijām, kuras pilda Rīcības plāna politikas jomu un horizontālo darbību vadošo ministriju funkcijas, ir jāplāno komandējumu izdevumi, lai nodrošinātu ekspertu dalību Vadības komitejās un konferencēs. Komandējumu izdevumi sedzami ministrijai piešķirto budžeta līdzekļu ietvaros vai, ja iespējams, no Stratēģijas politikas jomu un horizontālo darbību atbalstam paredzētajiem līdzekļiem.
7. Noteikt, ka nozaru ministrijas savas kompetences jomās saziņā ar Ārlietu ministriju ir atbildīgas par priekšlikumu virzīšanu finansējuma saņemšanai no ES struktūrfondu un investīciju fondu līdzekļiem, viedokļu saskaņošanu ar pārējām valsts pārvaldes iestādēm, sociālajiem partneriem un ieinteresētajām pusēm, kā arī ir atbildīgas par projektu īstenošanu.
8. Atzīt par aktualitāti zaudējušu Ministru kabineta 2014. gada 25. marta sēdes protokollēmumu (prot. Nr.18 30.§) “Informatīvais ziņojums “Par Eiropas Savienības Stratēģijas Baltijas jūras reģionam nacionālās koordinācijas mehānismu Latvijā””

Ministru prezidents M.Kučinskis

Valsts kancelejas direktors M.Krieviņš

Iesniedzējs: ārlietu ministrs E.Rinkēvičs

Vīza: Ārlietu ministrijas valsts sekretārs A.Pildegovičs

16.06.2016 10:53

704

Renāte Bula

Eiropas departamenta Baltijas valstu, Ziemeļvalstu

un reģionālās sadarbības nodaļas vecākā referente

Tālrunis: 67016477; E-pasts: renate.bula@mfa.gov.lv